ફરિયાદમાં મહિલા ડીવાયએસપી ચેતનાબેને જણાવ્યું છે કે, અમદાવાદના નારોલ વિસ્તારમાં શ્રીજી બંગ્લોઝની ગલીમાં આવેલ ભગીરથ હોમ મકાન નં. 6માં મારૂ મકાન છે, હું જુનાગઢ નોકરી કરૂ છું. મારા આ ઘરમાં મારા માતા-પિતા રહે છે. જેમને હું તા. 27 જૂને સુરત મુકવા આવેલ, ત્યારબાદ હું ઘરને લોક મારી જૂનાગઢ ગઈ હતી, ત્યારથી મારૂ મકાન બંધ હતું. ત્યારે તા. 8 જુલાઈએ પાડોશીનો ફોન આવ્યો કે, તમારા ઘરના મુખ્ય દરવાજાનું લોક તૂટેલુ છે, તો મે અમદાવાદ આવી ઘરમાં જોયું તો, મારા બેડરૂમનું સોકેસ અને મારા માતૃશ્રીના રૂમનો દરવાજો તોડી દાગીના અને રોકડ સહિત લગભગ કુલ 15 લાખની ચોરી થઈ છે.